Константин Случевски
След екзекуцията в Женева

Превод от руски: Добромир Тонев, —

chitanka.info

Потискащ ден… Тъй бавно ти вървеше…

Видях как с аления ешафод

смъртта гнетеше насъбрания народ

и на топора слънцето блестеше.

Замах. Отскочи в миг човешката глава!

Палачът дълго три ръце, а след това

набързо ешафода кървав разглобиха,

отнесоха го и кръвта измиха.

Потискащ ден… Тъй бавно всичко крета…

Сънувах страшен сън: разпънат бях със злост,

бях изкривен аз, бях разкъсан на парчета,

болеше ме плътта, пращяха кост след кост…

Такова бе страданието ми тогава,

че като струна бях изопнат и звънях,

докато върху балалайка на болнава

и слаба схимница за миг се отзовах.

Една старица страшна с побелели власи

докосваше се с нервна длан до мен,

„ако е славен бог“ — тя пееше, а аз й

пригласях в такт, звънейки нажален!…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.